آلمان گیزلی سرویس‌لری بو ایل ایچینده ائدیله‌جک بوندستاگ سئچیم‌لری اؤنجه‌سی، روسیا قایناق‌لی یالان خبرلر تهلوکه‌سینی آراشدیریر.
بیر قزئتین وئردیگی خبره گؤره، آلمان کشفیات سرویس‌لری بو آنا قدر آلمان حکومتینه قارشی قطعی دلیل بولاماما‌لارینا باخمایا‌راق، یئنه ده 'تهلوکه یوخ آچیقلاماسی ائتمیرلر.
خبرده روسیانین آلمانیایا قارشی دوشمنجه داوراندیغی و بو موضوعدا پوتین-طرفداری مئدیا طرفین‌دن دستک گؤردوگو بیلدیریلیر.
زوددویچه تسایتونگ قزئتی، NDR (شما‌لی آلمانیا رادیوسو) و WDR (غربی آلمانیا رادیوسو) آلمانیا فدراتیو کشفیات سرویسی‌نین (BND) و آنایاسا قوروما تشکیلاتی‌نین (BfV) بیر ایلدیر داوام ائتدیردیگی آراشدیرمانین نتیجه‌لرینی یایینلادیلار.
راپوردا، روسیانین 2014-جی ایلدن بو یانا آلمانیا یا قارشی 'تجاووزکار بیر موضع ایزلدیگی و روس مئدیاسی‌نین و آلمان اوزانتی‌لاری اولان اسپوتنیک نیوز و RT آلمانجانین (Russia Today) یایینلاریندا ' دوشمنجه رفتار سرگیلدیک‌لری ایفاده ائدیلیر.
و نتیجه اولا‌راق: بو یایینلارین مسئولیتی‌نین بیرباشا کرئملیندئکی باشچی‌لیق رهبرلیگینده و آچیقجا پوتی‌نین یاخین اطرافیندا اولدوغو قارشییا قویولور.
